**RAZPORED RAZISKOVALNIH IGRALNIC ZRC SAZU 2021**

**5. do 9. JULIJ (od 8h do 15h) – 14 otrok – ŠE NEKAJ PROSTIH MEST!**

|  |  |  |  |
| --- | --- | --- | --- |
| **Datum** | **Naslov** | **Izvajalec** | **Lokacija** |
| 5.7., pon. | **Pomen voda v mestu** | Geografski inštitut Antona Melika ZRC SAZU | Tivoli, strugi Glinščice in Gradaščice |
| 6.7., tor. | **Na sprehodu s Plečnikom** | Muzej in galerije mesta Ljubljana | Prešernov trg, Trnovo, Plečnikova hiša |
| 7.7., sreda | **Mojstrovine fotografa Pelikana in bonton lisjaka Hermana** | Muzej novejše zgodovine Celje | Celje |
| 8.7., čet. | **Kače, agave, činčile, pajki, lobanje, kožuhi … in mi** | Živalski vrt Ljubljana | Pod Rožnikom |
| 9.7., pet. | **Velike raziskovalne dogodivščine** | Hiša eksperimentov | Trubarjeva ulica |
|  | **CENA : 122€** |  |  |

**23. do 27. AVGUST (od 8h do 15h) – 14 otrok - TERMIN JE ŽE ZASEDEN!**

|  |  |  |  |
| --- | --- | --- | --- |
| **Datum** | **Naslov** | **Izvajalec** | **Lokacija** |
| 23.8., pon. | **Na terenu z botaniki in zoologi** | Biološki inštitut Jovana Hadžija ZRC SAZU | Raziskovalna postaja Barje, Ig |
| 24.8., tor. | **Svet energije** | GEN-energija, d.o.o. | Vrbina, Krško |
| 25.8., sreda | **Zgodbe književnikov in književnic ter naša domišljija** | Inštitut za slovenski jezik Frana Ramovša ZRC SAZU | Center Ljubljane, Prešernova dvorana |
| 26.8., čet. | **Kače, agave, činčile, pajki, lobanje, kožuhi … in mi** | Živalski vrt Ljubljana | Pod Rožnikom |
| 27.8., pet. | **Na sprehodu s Plečnikom** | Muzej in galerije mesta Ljubljana | Prešernov trg, Trnovo, Plečnikova hiša |
|  | **CENA : 122€** |  |  |

**OPIS POSAMEZNIH IGRALNIC**

*- POMEN VODA V MESTU* (5.7.)

(izvaja Geografski inštitut Antona Melika ZRC SAZU: dr. Primož Gašperič)

**Program:** tema geografske igralnice je namenjena raziskovanju mestnih vodnih površin, ki jih je ustvaril ali preoblikoval človek v različnih obdobjih razvoja mesta Ljubljana glede na potrebe in želje meščanov. Zasnovana je na terenskem delu in raziskovanju hidroloških pojavov in njihovih značilnosti na izbranih območjih mesta Ljubljana, kjer so ti pojavi prisotni (v Tivoliju - ribnik ob čolnarni, preoblikovane struge potokov Glinščice v Rožni dolini ter Gradaščice na Viču).

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, rezervno majico, malico, pijačo, zaščito proti klopom, v primeru dežja – dežnik, palerino

\* \* \*

*- NA SPREHODU S PLEČNIKOM* (6.7., 27.8.)

(izvajajo kustosi pedagogi Muzeja in galerij mesta Ljubljane)

**Program:** arhitekt Plečnik je s svojo arhitekturo za vedno in zelo prepoznavno zaznamoval Ljubljano. Da ga bomo bolje spoznali, si bomo nekaj njegovih mojstrovin ogledali na sprehodu od Prešernovega trga do njegove hiše v Trnovem. Tu pa nas ne bodo presenetile le bogate arhitekturne iznajdljivosti iz njegovega vsakdanjega življenja, temveč tudi skrivnosti Plečnikovega razkošnega vrta.

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, primerno obutev za hojo, malico, pijačo, v primeru dežja – dežnik, palerino

\* \* \*

*- MOJSTROVINE FOTOGRAFA PELIKAN IN BONTON LISJAKA HERMANA* (7.7.)

(izvajajo kustosi pedagogi Muzeja novejše zgodovine Celje)

POZOR: ZBEREMO SE NAJKASNEJE DO 7.45, ODHOD AVTOBUSA TOČNO OB 8h!

**Program:** obiskali bomo edinstveni stekleni fotografski atelje mojstra Pelikana iz 19. stoletja, kjer bomo spoznali tehniko fotografiranja izpred stotih let ter fotografske utrinke iz življenja Celjanov. Potem pa nas že nestrpno čaka lisjak Herman, ki nas bo popeljal po edinem otroškem muzeju pri nas in nas poučil, kakšna so bila pravila lepega vedenja nekdaj in kakšna so danes. To pa bo hec!

**Kosilo** v piceriji Koper v Celju

**Otroci potrebujejo: obvezno rdeče pokrivalo**, manjši nahrbtnik, malico, pijačo

\* \* \*

*- KAČE, AGAVE, ČINČILE, PAJKI, LOBANJE, KOŽUHI … IN MI* (8.7., 26.8.)

(izvajajo biologi Živalskega vrta Ljubljana)

POZOR: ZBEREMO SE NAJKASNEJE OB 8.30!

**Program:** z mestnim avtobusom se bomo odpeljali na obisk naših starih znancev – živali v ljubljanskem živalskem vrtu. S pomočjo biologinje bomo zelo natačno spoznali navade plazilcev in pajkov, raziskali bomo lobanje, kožuhe in sledi različnih živali ter šli na voden obhod živalskega vrta.

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, rezervno majico, malico, pijačo, zaščito proti klopom, v primeru dežja – palerino, dežnik

\* \* \*

*- VELIKE RAZISKOVALNE DOGODIVŠČINE* (9.7.)

(izvajajo animatorji Hiše eksperimentov)

**Program:** kdo ne pozna zanimivih poskusov in dogodivščin v Hiši eksperimentov?! Doživeli bomo kar dve, ki ostajata skrivnost in se sami poskusili v razmigavanju naših možganov. Kot pravi znanstveniki bomo iskali odgovore na vprašanja “zakaj” in se pomerili v povezovanju vzrokov in posledic. Zapleteno, kajne?!

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, malico, pijačo

\* \* \*

*- Z BOTANIKI IN ZOOLOGI NA TERENU (*23.8.)

(izvaja Biološki inštitut Jovana Hadžija ZRC SAZU: dr. Filip Küzmič, Golobinek Rok, asist. Janko Šet)

POZOR: ZBEREMO SE OB 8.15! ODHOD AVTOBUSA OB 8.30!

**Program:** otroci bodo, kot pravi botaniki, raziskovali divjerastoče rastline, jih nabirali in herbarizirali. Ogledali si bodo bogato herbarijsko zbirko in se v drugem delu terenskega dela spoznali še z delom zoologov: na travniku okoli raziskovalne postaje bodo ugotavljali pestrost živalskega sveta, predvsem metuljev, in se za konec podali na ogled še zelo zanimive žive zbirke pajkov. Nekatere si bodo radovedneži in radovednice ogledali zelo od blizu!

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, rezervno majico, malico, pijačo, zaščito proti klopom, v primeru dežja – palerino, dežnik

\* \* \*

*- SVET ENRGIJE* (24.8.)

(izvajajo animatorji multimedijskega centra Svet energije)

POZOR: ZBEREMO SE NAJKASNEJE DO 8.00, ODHOD AVTOBUSA TOČNO OB 8.30!

**Program:** z avtobusom se bomo odpeljali na Dolenjsko v bližino naše jedrske elektrarne, kjer deluje Svet energije. Ta nam ponuja prav posebna doživetja, povezana s pridobivanjem in rabo različne vrste energije. Spoznali bomo, kakšna je pot elektrike, od njenega proizvajanja do njene porabe; na tej poti se bomo naučili, kako postati dober in skrben porabnik energije. Čakajo nas zanimivi eksperimenti z elektriko, veliko razburljivih multimedijskih dogodkov in nenazadnje, veliko novih spoznanj o tem, kako pomembno je za nas in našo okolico pravilno in varčno ravnanje z energijo.

**Kosilo** v gostišču Pri Mraku

**Otroci potrebujejo:** manjši nahrbtnik, malico, pijačo

\* \* \*

*- ZGODBE KNJIŽEVNIKOV IN KNJIŽEVNIC TER NAŠA DOMIŠLJIJA* (27.8.)

(izvajata Inštitut za slovenski jezik Frana Ramovša ZRC SAZU in Založba ZRC: dr. Mateja Jemec Tomazin, dr. Boris Kern, mag. Anita Abram)

**Program:** odšli bomo na krajši potep po centru Ljubljane, kjer so nekdaj prebivali in ustvarjali slovenski književniki in književnice. Spoznali bomo njihove zanimive življenjske zgodbe, mnoge med njimi tudi zapisane v njihovih književnih delih. Po povratku v Prešernovo dvorano se bomo še sami preiskusili v pisanju (ali risanju) vsak svoje zgodbe. In na koncu koncev bomo vse napisane ali narisane izdelke združili v eno samo veliko knjigo: *Zgodbe radovednežev in radovednic Raziskovalnih igralnic ZRC.*

**Kosilo** v gostišču Pri Mraku

**Otroci potrebujejo: obvezno rdeče pokrivalo**, manjši nahrbtnik, **primerno obutev** za hojo, rezervno majico, malico, pijačo, v primeru dežja – palerino, dežnik

\* \* \*

**NEKAJ POMEMBNIH INFORMACIJ ZA STARŠE**

**Letošnji program Raziskovalnih igralnic bomo izvedli v skladu z aktualnimi navodili NIJZ glede preprečitve širjenja corona virusa v času izvajanja programa RI.**

Sicer pa so naša dolgoletna pravila naslednja:

- otroke lahko prijavite samo v celotedenski program (in ne po posameznih dnevih)

- starše prosimo, da upoštevajo dogovorjeno uro prihoda in odhoda otrok (prosimo, da nas o zamudah ali izostankih otrok **OBVEZNO** obvestite na tel. št.: 041 919 120 ali 041 857 718)

- v primeru nepredvidenih situacij si pridružujemo pravico do spremembe programa (o čemer boste pravočasno obveščeni). **Program bomo izvedli v vsakem vremenu**, zato vas prosimo, da poskrbite za primerno obutev in oblačilo svojega otroka

- v ceno je vključeno: pedagoško delo izvajalcev, študentsko delo, vstopnine, material za izvedbo igralnic, prevozi z avtobusi, kosila in pijača (za malico poskrbijo starši: **otroci obvezno prinesejo vsakodnevno malico in pijačo;** za pijačo še dodatno poskrbi organizator)

- obvezna so **pokrivala s šiltom** (obvezno **rdeča**)**, rezervna majica, po potrebi tudi rezervna obutev in dežnik, palerina, zaščita proti klopom**

- nujen je manjši **nahrbtnik** za malice, pijačo …

- poleg izvajalcev programa bosta vsak dan z otroci dve študentki z dolgoletnimi izkušnjami na področju pedagoške dejavnosti (vodja: **Ajda Martinčič (041 857 718)**)

**- v primeru nediscipliniranosti otroka si pridružujemo pravico do njegove izključitve iz programa**

- ob koncu igralnic bomo veseli vaših pripomb in predlogov za naslednje poletje

- odgovorna oseba: prof. dr. Oto Luthar, direktor ZRC SAZU

- vodja Raziskovalnih igralnic ZRC, vsebinska zasnova in organizacija izvedbe programa:

**dr. Breda Čebulj Sajko,** (01/4706 467; **041/919 120**)

**Vabljeni!**